Title: ประกาศกรมการขนส่งทางบก เรื่อง ความตกลงว่าด้วยการขนส่งทางถนนระหว่างรัฐบาลแห่งราชอาณาจักรไทยและรัฐบาลแห่งสาธารณรัฐประชาธิปไตยประชาชนลาว และการออกเครื่องหมายอนุญาตรถระหว่างประเทศและเครื่องหมายแสดงประเทศ

ประกาศกรมการขนส่งทางบก

ประกาศกรมการขนส่งทางบก
เรื่อง
ความตกลงว่าด้วยการขนส่งทางถนนระหว่างรัฐบาล
แห่งราชอาณาจักรไทยและรัฐบาลแห่งสาธารณรัฐประชาธิปไตย
ประชาชนลาว
และการออกเครื่องหมายอนุญาตรถระหว่างประเทศ
และเครื่องหมายแสดงประเทศ[๑]

โดยที่ได้มีความตกลงว่าด้วยการขนส่งทางถนนระหว่างรัฐบาลแห่งราชอาณาจักรไทยและรัฐบาลแห่งสาธารณรัฐประชาธิปไตยประชาชนลาว
เกี่ยวกับการอำนวยความสะดวกในการนำรถเข้าไปใช้ภายในประเทศระหว่างกันและกัน
โดยในการใช้รถในประเทศใดประเทศหนึ่งจะต้องมีหนังสืออนุญาตรถระหว่างประเทศและต้องติดเครื่องหมายแสดงประเทศไว้ตลอดเวลาที่ใช้รถนั้น
เพื่อให้เป็นไปตามความตกลงดังกล่าวกรมการขนส่งทางบกจึงได้ออกประกาศไว้ ดังต่อไปนี้

๑.  เพื่อให้บริการแก่ประชาชนผู้เป็นเจ้าของรถที่จะนำออกไปใช้ในสาธารณรัฐประชาธิปไตยประชาชนลาวได้ทราบและเตรียมการขออนุญาตไว้เป็นการล่วงหน้า
กรมการขนส่งทางบกจึงได้ออกระเบียบกรมการขนส่งทางบกว่าด้วยการออกหนังสืออนุญาตรถระหว่างประเทศและเครื่องหมายแสดงประเทศสำหรับการขนส่งทางถนนระหว่างราชอาณาจักรไทยและสาธารณรัฐประชาธิปไตยประชาชนลาว
พ.ศ. ๒๕๔๗

๒.  ความตกลงระหว่างสองประเทศ
จะได้เริ่มถือปฏิบัติต่อกันเริ่มตั้งแต่วันที่ ๑ มีนาคม ๒๕๔๗  ฉะนั้น
ประชาชนเจ้าของรถผู้ใดประสงค์จะขอรับหนังสืออนุญาตรถระหว่างประเทศและเครื่องหมายแสดงประเทศ
ก็ให้ยื่นคำขอรับหนังสืออนุญาตและเครื่องหมายแสดงประเทศตามระเบียบได้ตั้งแต่บัดนี้เป็นต้นไป

จึงขอประกาศให้ทราบโดยทั่วกัน

ประกาศ ณ วันที่ ๓๐
มกราคม พ.ศ. ๒๕๔๗
ปิยะพันธ์  จัมปาสุต
อธิบดีกรมการขนส่งทางบก

มัตติกา/พิมพ์
๖ กรกฎาคม ๒๕๔๗
จีระ/สุนันทา/ตรวจ
๒๖ กรกฎาคม ๒๕๔๗

โชติกานต์/ปรับปรุง
๑๑
พฤษภาคม ๒๕๕๘

[๑] ราชกิจจานุเบกษา เล่ม ๑๒๑/ตอนพิเศษ
๓๐ ง/หน้า ๗/๑๕
มีนาคม ๒๕๔๗